White Watson (lair ing Sheffield, 10 April 1760 – pati ing Bakewell, 8 Agustus 1835 ing yuswa 75 taun) inggih punika ahli géologi lan pemahat Inggris, tukang watu ugi pematung, agen lan tukang damel marmer sarta watu hias. Kanthi umum kados kathahing tiyang ingkang sinau saking pengalaman, White Watson prigel wonten ing bidang seni lan ilmiah. Dados panyerat, penyair, wartawan, guru, ahli botani lan ahli kebon sarta ahli géologi ugi watuan mineral. White Watson tansah nyathet lan damel skètsa wonten ing buku padintenanipun babagan panalitèn géologi, fosil lan mineral, flora lan fauna, sarta nerbitaken sapérangan alit ananging wigati manéka seratan ilmiah babagan géologi lan katalogipun. Minangka seniman piyambakipun kondhang ing lingkungan mriku kanggé karya siluet, saé mawi kertas ugi mawi lapisan marmer.